लंदन की सेंट जॉर्ज यूनिवर्सिटी के शोधकर्ताओं ने बताया कि मोटापा बढ़ना और शरीर में इंसुलिन का ना बनना एक विशेष कोशिका पर निर्भर करता है जिससे देर तक कंप्यूटर चलाने और टीवी देखने से हमारी यह कोशिका प्रभावित होती है। परिणाम स्वरूप शरीर का मोटापा बढ़ता है और इंसुलिन का बनना भी बंद हो जाता है। शरीर में इंसुलिन का ना बनना डायबिटीज रोग को बढ़ाता है। अध्ययन के प्रमुख शोधकर्ता ने बताया, 'बच्चों का कम टीवी देखना उनमें टाइप-2 डायबिटीज के खतरे को कम करता है।' शोधकर्ताओं ने अपने अध्ययन के लिए प्राइमरी स्कूल में पढ़ने वाले नौ और दस साल के 4,500 बच्चों को शामिल किया। यह रिसर्च 'आर्काइव्स ऑफ डिसीज इन चाइल्डहुड' पत्रिका में प्रकाशित हुई।